Sper să nu ne confruntăm cu o lipsă de predictibilitate pentru bugetele de salarii sau cu eforturi financiare sporite atât pentru angajatori, cât și pentru stat pentru modificarea sistemelor de salarizare și a sistemelor de captare a informațiilor privind contribuțiile sociale - de la ANAF, la ITM, Case de Pensii și Sănătate.  VLAD BOERIU, Partener Deloitte România  Plata defalcată a TVA, provocări și riscuri Dacă mecanismul de plată defalcată a TVA se va aplica generalizat, anticipez că va genera blocaje administrative atât pentru companii, cât și pentru administrația fiscală, precum și dificultăți financiare, mai ales pentru entitățile care lucrează cu termene mari de plată, sunt lipsite de o bună capitalizare și au acces scăzut la finanțare bancară.